text: Els somnis s'esfumen quan ens despertem | Paraules Cosides
  Els somnis s'esfumen quan ens despertem
  02 dissabte febr. 2019
  Catalanisme, Catalunya, Crida per la República, ERC, Independència, Independentisme, partits polítics, Política, Política catalana, Sobiranisme
  Mentre Oriol Junqueras s'emmiralla en els sacrificis de Sòcrates, Ciceró i Sèneca i Carles Puigdemont sembla preferir l'èpica de Juli Cèsar, les respectives cartes polítiques ens posen de peus a terra. La conferència virtual del president d'ERC i candidat a les eleccions europees, ha confirmat l'estratègia política del partit: convèncer els indecisos, els escèptics i fins i tot els contraris fins aglutinar aquest 80 per cent de partidaris d'un referèndum acordat. Si fa o no fa, el mateix que va reivindicar la Crida per la República de Carles Puigdemont durant el recent congrés fundacional. La República de tots, doncs, sembla que queda posposada a la disputa de l'espai polític de cadascú. Mentre dormim el somni és viu i quan despertem, s'esfuma.